CELEX: 22013D0146
Language: hr
Date: 2013-07-15 00:00:00
Title: Odluka Zajedničkog odbora EGP-a br. 146/2013 od 15. srpnja 2013. o izmjeni Priloga XIII. (Promet) Sporazumu o EGP-u

19.12.2013   
            
            
               HR
            
            
               Službeni list Europske unije
            
            
               L 345/15
            
         ODLUKA ZAJEDNIČKOG ODBORA EGP-A
   br. 146/2013
   od 15. srpnja 2013.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (1) treba inkorporirati u Sporazum o EGP-u.
            
         
               (2)
            
            
               Uredbu Komisije (EU) br. 290/2012 od 30. ožujka 2012. o izmjeni Uredbe (EU) br. 1178/2011 o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (2) treba inkorporirati u Sporazum o EGP-u.
            
         
               (3)
            
            
               Prilog XIII. Sporazumu o EGP-u treba stoga na odgovarajući način izmijeniti,
            
         DONIO JE OVU ODLUKU:
   Članak 1.
   Nakon točke 66.nd Priloga XIII. Sporazumu o EGP-u (Uredba Komisije (EU) br. 805/2011) umeće se sljedeća točka:
   
               „66.ne.
            
            
               
                  32011 R 1178: Uredba Komisije (EU) br. 1178/2011 od 3. studenog 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (SL L 311, 25.11.2011., str. 1.), kako je izmijenjeno:
               
                           —
                        
                        
                           
                              32012 R 0290: Uredbom Komisije (EU) br. 290/2012 od 30. ožujka 2012. (SL L 100, 5.4.2012., str. 1.).
                        
                     Za potrebe ovog Sporazuma odredbe ove Uredbe tumače se uz sljedeću prilagodbu:
               U članku 8. stavku 1. riječi ‚ili države EFTA-e’ umeću se nakon riječi ‚Unije’.”
            
         Članak 2.
   Tekstovi uredbi (EU) br. 1178/2011 i (EU) br. 290/2012 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 16. srpnja 2013. pod uvjetom da su sve obavijesti iz članka 103. stavka 1. Sporazuma o EGP-u podnesene (3).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 15. srpnja 2013.
      
         
            Za Zajednički odbor EGP-a
         
         
            Predsjednik
         
         Thórir IBSEN
      
   
   
      (1)  SL L 311, 25.11.2011., str. 1.
   
      (2)  SL L 100, 5.4.2012., str. 1.
   
      (3)  Ustavni zahtjevi nisu navedeni.